# OKR

Els Objectius i resultats clau (OKR per les seves sigles en anglès Objectives and key results) és un marc d'establiment d'objectius per definir i fer-ne el seguiment i els seus resultats. El fan servir les persones per aconseguir creixement i millora en els diferents àmbits de la vida: personal, laboral, econòmic, professional, etc.
Els OKR es diferencien d'eines de productivitat com les llistes de tasques perquè els segons són accions, mentre que els primers són els resultats obtinguts per aquestes accions.

## Visió general

El desenvolupament dels OKR s'atribueixen a Andy Grove, que va introduir aquesta idea a Intel durant el seu mandat i ho va documentar en el llibre High Output Management (1983). John Doerr explica aquest concepte: "El resultat clau ha de ser mesurable. Però al final podeu mirar, i sense cap mena de discussió: Ho he fet o no ho he fet? Sí? No? Senzill. No hi ha judicis."
Els OKR comprenen un objectiu clarament definit i entre 3 i 5 resultats clau (mesures específiques utilitzades per rastrejar la consecució d'aquest objectiu). L'objectiu d'un OKR és definir com assolir objectius mitjançant accions concretes i mesurables. Els resultats clau es poden mesurar utilitzant una escala del 0 al 100% o qualsevol unitat numèrica (per exemple, import en euros, %, articles, etc.). Els objectius també haurien de ser recolzats per iniciatives, que són els plans i activitats mesurables que ajuden a assolir l'objectiu i a avançar en els resultats clau.

## Història

L'any 1975, John Doerr, que en aquella època era un venedor que treballava per a Intel, va assistir a un curs d'Intel impartit per Andy Grove on es va introduir a la teoria dels OKR, llavors anomenats "iMBOs" en referència a "Intel Management by Objectives". Doerr va incorporar el terme "OKR" al lèxic de Grove.
El 1999, Doerr, que aleshores treballava per a Kleiner Perkins, una empresa de capital risc, va introduir la idea d'OKRs en una empresa emergent. La idea es va aplicar i es va convertir ràpidament en una part important de la cultura de Google com una "metodologia de gestió que ajuda a garantir que l'empresa concentri els seus esforços en els mateixos problemes importants a tota l'organització".
Larry Page, el conseller delegat d'Alphabet i cofundador de Google, va acreditar els OKR en el pròleg del llibre de Doerr: "Els OKR ens han ajudat a créixer en moltes ocasions. Han ajudat a fer possible la nostra missió tan atrevida d'organitzar la informació del món, potser inassolible fins llavors. Ens han mantingut a mi i a la resta de la companyia en bon camí quan més ho hem necessitat. "
Des que es van popularitzar a Google, els OKR s'han aplicat en diverses empreses del sector tals com LinkedIn, Twitter, Gett i Uber.
Els OKR poden ser aplicats a tota l'organització amb la intenció de proporcionar als equips visibilitat d'objectius, fet que permet alinear i enfocar l'esforç. Els OKR es defineixen generalment a escala d'empresa, d'equip i de personal, tot i que hi ha crítiques sobre això, ja que provoca un enfocament en cascada.

## Referències

* ↑ Grove, Andrew. High Output Management. Random House, 1983. ISBN 0394532341.
* 1 2 3 4 Doerr, John. Measure What Matters: How Google, Bono, and the Gates Foundation Rock the World with OKRs. Penguin Publishing Group, 2018, p. 31. ISBN 9780525536239.
* 1 2 Wodtke, Christina. Introduction to OKRs. O’Reilly Media, Inc., 2016. ISBN 9781491960271.
* ↑ Calin, Denis. «What is OKR?», 03-02-2019. [Consulta: 3 febrer 2019].
* ↑ Maasik, Alexander. Step by Step Guide to OKRs. Amazon Digital Services LLC.
* ↑ «What is an OKR? Definition and examples» (en anglès). What Matters. [Consulta: 17 maig 2020].
* ↑ Levy, Steven. In The Plex: How Google Thinks, Works, and Shapes Our Lives. Simon & Schuster, 2011, p. 162–3. ISBN 978-1-4165-9658-5.
* ↑ «OKR Cycle». Enterprise Gamification. Arxivat de l'original el 2021-02-08. [Consulta: 1r juny 2020].
* ↑ «The Management Framework that Propelled LinkedIn to a $20 Billion Company». First Round Review. Arxivat de l'original el 8 de febrer 2021. [Consulta: 10 gener 2014].
* ↑ Wagner, Kurt. «Following Frat Party, Twitter's Jack Dorsey Vows to Make Diversity a Company Goal». recode. Vox Media, Inc. [Consulta: 3 novembre 2015].
* ↑ Fowler, Susan. «Reflecting On One Very, Very Strange Year At Uber». Susan Fowler Blog. Susan Fowler. [Consulta: 19 abril 2018].
* ↑ Formgren, Johan. «Power of making a difference at work – Blog Article». Its in the Node, 15-10-2018. Arxivat de l'original el 2021-02-08. [Consulta: 15 octubre 2018].